Ehdotus neuvoston asetus yhteisön sokerialan väliaikaisesta rakenneuudistusjärjestelmästä annetun asetuksen (EY) N:o 320/2006 muuttamisesta /* KOM/2007/0227 lopull. - CNS 2007/0085 */





[pic] | EUROOPAN YHTEISÖJEN KOMISSIO | Bryssel 7.5.2007 KOM(2007)227 lopullinen 2007/0085(CNS) 2007/0086(CNS) KOMISSION TIEDONANTO sokerialan yhteisestä markkinajärjestelystä annetun neuvoston asetuksen (EY) N:o 318/2006 ja yhteisön sokerialan väliaikaisesta rakenneuudistusjärjestelmästä annetun neuvoston asetuksen (EY) N:o 320/2006 muuttamista koskevista ehdotuksista – Osa I – Ehdotus NEUVOSTON ASETUS yhteisön sokerialan väliaikaisesta rakenneuudistusjärjestelmästä annetun asetuksen (EY) N:o 320/2006 muuttamisesta Ehdotus NEUVOSTON ASETUS sokerialan yhteisestä markkinajärjestelystä annetun asetuksen (EY) N:o 318/2006 muuttamisesta – Osa II – (komission esittämä) PERUSTELUT 1. Ehdotuksen tausta Marraskuussa 2005 sovitulla ja neuvoston asetuksella (EY) N:o 318/2006 toteutetulla sokerialan uudistuksella pyritään varmistamaan EU:n sokerialan kestävyys tulevaisuudessa. Kilpailun lisääntyessä tulevaisuudessa on tarpeen alentaa asteittain sisäisiä hintoja ja vähentää EU:n tuotantoa. EU:n tuotannon vapaaehtoisen vähentämisen helpottamiseksi otettiin käyttöön järjestelmä, jolla tuetaan taloudellisesti sokeriyritysten rakenneuudistusta. Rakenneuudistuksen päättyessä vuonna 2010 komissio voi tarvittaessa vielä päättää mukauttaa EU:n tuotantoa leikkaamalla kiintiöitä lineaarisesti. Uuteen sokerijärjestelmään sisältyy myös markkinoiltapoistamismekanismi. Tämän hallintovälineen tavoitteena on mukauttaa tuotantotasoja vuosittain markkinoiden tasapainottamiseksi viitehintaa lähellä olevalle tasolle. Uutta mekanismia sovelletaan kiintiösokeriin, ja se perustuu markkinoiltapoiston prosenttiosuuteen, josta tehdään päätös kuluvan markkinointivuoden lokakuussa. 2. UUDEN SOKERIALAN YHTEISEN MARKKINAJÄRJESTELYN TOIMINTA Uudistetun sokerialan yhteisen markkinajärjestelyn ensimmäisenä soveltamisvuonna 2006/2007 luovuttiin rakenneuudistusjärjestelmän mukaisesti 1,5 miljoonan tonnin kiintiöstä. Alennus kompensoitui osittain 1 miljoonan tonnin lisäkiintiöllä, joka myönnettiin uudistuksen mukaisesti sokerille ja isoglukoosille. Koska vienti on uudistuksen jälkeen rajoitettu 1,374 miljoonaan tonniin vuodessa (edellisinä markkinointivuosina keskimäärin 4,6 miljoonaa tonnia), markkinoiden tasapainon ennakoitiin heikkenevän vuoden 2006 alussa. Vanhasta yhteisestä markkinajärjestelystä uuteen yhteiseen markkinajärjestelyyn siirtymisen helpottamiseksi käyttöön otettujen erityistoimenpiteiden perusteella komissio päätti maaliskuussa 2006 ennakoivasta markkinoiltapoistosta markkinointivuodeksi 2006/2007 ja seuraavien periaatteiden soveltamisesta: - vahvistettiin enimmäismäärä, joka saatiin soveltamalla kerrointa myönnettyyn kiintiöön ja jonka ansiosta yritykset pystyivät rajoittamaan kiintiötuotantonsa enimmäismäärän tasolle; - enimmäismäärä eriytettiin jäsenvaltioittain, jotta voitiin ottaa huomioon niiden rakenneuudistusjärjestelmän mukaisesti toteuttamat toimet sekä entiset A- ja B-kiintiöt. Toimenpiteen ansiosta sokerintuotanto väheni ja sokerimääriä siirrettiin tai saatettiin teollisuuden käyttöön (1,1 miljoonaa tonnia). Lokakuussa 2006 markkinat näyttivät olevan päivitettyjen ennusteiden perusteella melko tasapainossa eikä suurempien määrien poistamista markkinoilta katsottu tarpeelliseksi. Uudistetun sokerin yhteisen markkinajärjestelyn toisena soveltamisvuonna 2007/2008 luovuttiin rakenneuudistusjärjestelmän mukaisesti 0,7 miljoonan tonnin kiintiöstä, mikä on paljon vähemmän kuin 5 miljoonan tonnin suunniteltu tavoite. Tästä syystä vuoden 2007 alussa markkinointivuoden 2007/2008 ennusteen mukaan markkinoilla oli 4 miljoonaa tonnia ylitarjontaa. Komissiolle ”hätätilanteissa kuuluvien erityisvaltuuksien” perusteella päätettiin maaliskuussa 2007 poistaa markkinoilta kiintiösokerimäärä, joka vastaa 2 miljoonaa tonnia sokeria. Asetuksesta (EY) N:o 318/2006 poiketen tähän erityistoimenpiteeseen sisältyi: - ennen sokerijuurikkaan kylvämistä tehtävä päätös sokerijuurikkaan ja sokerin tuotannon vähentämisestä, - mahdollisuus vapauttaa tuotantoa vähentävät yritykset velvoitteesta varastoida 13,5 prosenttia niiden kiintiötuotannosta, - enimmäismäärän eriyttäminen jäsenvaltioittain, jotta voidaan ottaa huomioon niiden rakenneuudistusjärjestelmän mukaisesti toteuttamat toimet. 3. KYSYMYKSET Markkinoilta poistaminen Neuvoston asetuksen (EY) N:o 318/2006 19 artiklan mukaan komissio vahvistaa lokakuussa markkinoiden tasapainoa vastaavan markkinoiltapoiston prosenttiosuuden. Kunkin yrityksen on varastoitava omalla kustannuksellaan sokerimäärät, jotka saadaan soveltamalla vahvistettua prosenttiosuutta yrityksen kiintiösokerin tuotantoon. Markkinoilta poistettu sokeri luetaan seuraavan markkinointivuoden tuotantoon. Kun EU:n markkinoiden ennakoidaan olevan vain hieman epätasapainossa, on asianmukaista soveltaa 19 artiklaa kiintiötuotannon tasolla tehtäviin pieniin mukautuksiin. Kun tarvitaan vielä hienosäätöä, kunkin markkinointivuoden alussa lokakuussa tehtävä päätös, joka perustuu tarkkoihin tuotantotietoihin, on tehokas vaihtoehto, eikä ylijäämän pakollinen varastointi yritysten omalla kustannuksella rasita tuottajia taloudellisesti. Rakenneuudistusjärjestelmän vaisu vastaanotto johtaa kuitenkin markkinoiden huomattavaan epätasapainoon, joka voidaan ennakoida jo kauan ennen markkinointivuoden alkamista heti rakennerahaston hakemuksille asetetun määräajan päätyttyä. Voimassa olevaa markkinoiltapoistamismekanismia sovellettaessa kokonaiskiintiön tuottamiseksi tarvittavat kaikki sokerijuurikkaat on kylvettävä, mikä johtaa ylijäämäsokerin tuotantoon. Ylijäämäsokeri on puolestaan poistettava markkinoilta, ja tuottajien on varastoitava se omalla kustannuksellaan. Rakenneuudistusjärjestelmä Jalostajien hinnat ovat laskeneet tähän mennessä vain hieman eikä lasku ole vaikuttanut viljelijöihin (jotka saavat maksun sokerijuurikkaistaan huomattavalla viiveellä ja erissä toimialakohtaisen sopimuksen mukaisesti). Tästä syystä tuottajat ja erityisesti sokerijuurikkaan viljelijät eivät ole vielä reagoineet sokerimarkkinoiden hintasignaaleihin. Jalostajiin on vaikuttanut kielteisesti jäsenvaltion mahdollisuus alentaa niiden kiintiötä enintään 25 prosentilla rakenneuudistuksen ensimmäisen kahden vuoden aikana ja jakaa kyseinen kiintiö uudelleen muille sokerintuottajille[1]. Tätä mahdollisuutta ei ole todellisuudessa vielä käytetty, mutta sen käytöstä on mainittu. Jalostajat tuntevat itsensä uhatuiksi, koska jäsenvaltio voi vahvistaa viljelijöille myönnettävän prosenttiosuuden 10 prosentin vähimmäismäärää suuremmaksi. Tästä syystä jalostajien on laadittava rakenneuudistussuunnitelma tietämättä tarkalleen, kuinka suurta tukea ne voivat saada. 4. ERI OSAPUOLTEN KUULEMISESTA SAADUT TULOKSET Sokerialan markkinoiden sidosryhmiä kuultiin sokerin neuvoa antavassa ryhmässä 12. helmikuuta 2007, jolloin osallistujille annettiin mahdollisuus esittää näkemyksensä siitä, kuinka rakenneuudistusrahaston tehokkuutta voitaisiin parantaa. CEFS (European Committee of sugar producers) esitti virallisen ehdotuksensa. Myös CIBE (European beet growers association) esitti oman näkemyksensä. Helmi- ja maaliskuussa pidettiin useita kokouksia eri tasoilla. Virallisia kannanottoja saatiin myös sähköpostitse. Luettelo kokouksista CEFS: 13 maaliskuu 2007 yksiköiden kanssa 28. maaliskuuta 2007 yksiköiden ja CIBE:n kanssa CIBE: 14. maaliskuuta 2007 yksiköiden kanssa 20. maaliskuuta 2007 komissaarin kanssa 28. maaliskuuta 2007 yksiköiden ja CEFS:n kanssa AAF – European starch producers: 28. helmikuuta 2007 yksiköiden kanssa Postissa saatu virallinen kannanotto AAF:n kirje, 20. maaliskuuta 2007 5. EHDOTETUT TOIMENPITEET Markkinoilta poistaminen 19 artiklaa olisi muutettava enimmäismäärien järjestelmän käyttöönottamiseksi. Tällöin luovuttaisiin järjestelmästä, jossa tosiasiallisesti tuotetun kiintiösokerin määrää vähennetään. Lisäksi siirtymäkauden aikana markkinointivuoteen 2009/2010 asti: - ensimmäinen päätös olisi voitava tehdä ennen kylvöä. Lisäksi markkinoilta olisi päivitettyjen tietojen perusteella ehkä poistettava vielä lisää määriä lokakuussa; - rakenneuudistusjärjestelmään osallistuneiden jäsenvaltioiden huomioon ottamiseksi kyseisissä jäsenvaltioissa sovellettavaa enimmäismäärää olisi mukautettava suhteessa luovutettuun kiintiöön, ja määrää olisi voitava muuttaa yrityskohtaisesti kunkin yrityksen toteuttamien yksittäisten rakenneuudistustoimien perusteella; - perinteisiä hankintatarpeita eli etuuskohteluun oikeutettua tuontia varten ensisijaisesti päätoimisten puhdistamojen käyttöön varattuja kokonaismääriä ei saisi alentaa markkinoilta poistettujen määrien perusteella. Rakenneuudistusjärjestelmä - Viljelijöille ja urakoitsijoille myönnettävän tuen prosenttiosuus olisi vahvistettava 10 prosentiksi ja viljelijöille olisi maksettava lisäosa. - Parempia edellytyksiä olisi sovellettava takautuvasti, jotteivät järjestelmään markkinointivuosina 2006/2007 ja 2007/2008 osallistuneet viljelijät ja yritykset kärsisi. - Viljelijöille olisi annettava mahdollisuus luopua tietyissä rajoissa kiintiöistä omasta aloitteestaan, jottei vaaranneta asianomaisen yrityksen toiminnan jatkumista. - Jos yritys luopuu markkinointivuonna 2008/2009 vähintään tietynsuuruisesta kiintiöstä, sen ei tarvitse maksaa rakenneuudistusmaksua markkinointivuonna 2007/2009 siitä osasta kiintiötä, jota markkinoiltapoistopäätös koski. - Jos on olemassa luotettavia tietoja siitä, että yhteisön sokerialan väliaikaisen rakenneuudistusjärjestelmän mukainen kiintiöistä luopumisen määrällinen tavoite likimain saavutetaan jo markkinointivuonna 2008/2009, komissio voi pidentää hakemusten jättämiselle asetettua määräaikaa. Lisäksi jos vuonna 2010 sovelletaan pakollista kiintiönleikkausta, jäsenvaltiokohtaisessa määrässä olisi otettava huomioon se, kuinka hyvin ne ovat onnistuneet rakenneuudistusjärjestelmän mukaisesti alentamaan kansallista kiintiötään. Edellä kuvatut muutokset koskevat asetusta (EY) N:o 318/2006 markkinoiltapoistamisen ja lopullisen kiintiönleikkauksen osalta sekä asetusta (EY) N:o 320/2006 rakenneuudistusjärjestelmän osalta. 6. VAIKUTUS Markkinoiltapoiston mukautus korjaa rakenneuudistusprosessin viivettä. Sillä ei ole taloudellisia vaikutuksia. Rakenneuudistusjärjestelmää mukautetaan, jotta markkinointivuosina 2008/2009 ja 2009/2010 voidaan saavuttaa kiintiöistä luopumisen 3,8 miljoonan tonnin tavoite. Rakenneuudistustukien edellyttämä lisärahoitus saadaan rakenneuudistusrahastosta, johon sovelletaan edelleen omarahoitusperiaatetta. KOMISSION TIEDONANTO sokerialan yhteisestä markkinajärjestelystä annetun neuvoston asetuksen (EY) N:o 318/2006 ja yhteisön sokerialan väliaikaisesta rakenneuudistusjärjestelmästä annetun neuvoston asetuksen (EY) N:o 320/2006 muuttamista koskevista ehdotuksista Komissio esitti 7. toukokuuta 2007 neuvostolle ehdotuksen yhteisön sokerialan väliaikaisesta rakenneuudistusjärjestelmästä 20. helmikuuta 2006 annetun neuvoston asetuksen (EY) N:o 320/2006[2] muuttamisesta ja ehdotuksen sokerialan yhteisestä markkinajärjestelystä 20. helmikuuta 2006 annetun neuvoston asetuksen (EY) N:o 318/2006[3] muuttamisesta. Ensimmäisen ehdotuksen tavoitteena on tehdä rakenneuudistusjärjestelmään osallistumisesta houkuttavampaa. Tämän vuoksi ehdotetaan, että viljelijöille ja koneurakoitsijoille maksettavan rakenneuudistustuen prosenttiosuus vahvistetaan 10 prosentiksi, jolloin siitä, että jäsenvaltio voi tätä nykyä päättää suuremman prosenttiosuuden vahvistamisesta, johtuva epävarmuus poistuu. Viljelijöille maksettaisiin sen sijaan lisätukea. Lisäksi ehdotetaan, että viljelijät voivat markkinointivuonna 2008/2009 käynnistää rakenneuudistusprosessin hakemalla rakenneuudistustukea suoraan edellyttäen, että viljelijät luopuvat niitä yrityksiä koskevista toimitusoikeuksistaan, joiden kanssa ne ovat tehneet toimitussopimuksia edellisenä markkinointivuonna. Tästä syystä jäsenvaltioiden olisi alennettava kyseisten sokeriyritysten kiintiötä vastaavasti. Ehdotettua toimenpidettä sovellettaessa kiintiön alennus saa olla kuitenkin enintään 10 prosenttia kyseiselle yritykselle myönnetystä kiintiöstä, minkä vuoksi jäsenvaltion olisi hyväksyttävä viljelijöiden hakemukset ensin tullutta palvellaan ensin -periaatteen mukaan laaditun luettelon perusteella. Asetuksen (EY) N:o 32/2006 muutoksia olisi alettava soveltaa markkinointivuodesta 2008/2009 alkaen. Ottaen huomioon, että rakenneuudistustukea koskevien hakemusten määräajaksi on asetettu 31. päivä tammikuuta 2008, sokeriyritysten ja sokerinviljelijöiden olisi analysoitava huolellisesti kilpailuasemaansa keskipitkällä ja pitkällä aikavälillä ja valmisteltava mahdolliset rakenneuudistustukea koskevat hakemuksensa hyvissä ajoin. Toinen ehdotus koskee asetuksessa (EY) N:o 318/2006 vahvistettujen markkinoiltapoistamisvälinettä koskevien säännösten muuttamista. Ehdotukseen sisältyy myös komission asetuksessa (EY) N:o 290/2007 säädettyjen, syksyllä 2007 toteutettavaa mahdollista ylimääräistä markkinoiltapoistoa koskevien perusteiden sisällyttäminen neuvoston asetukseen. Niin ikään ehdotetaan poistettavaksi säännös, jonka mukaan puhdistajien perinteisiä hankintatarpeita alennetaan markkinoiltatapoiston yhteydessä. Tätä säännöstä sovellettaisiin markkinointivuodesta 2007/2008. 2007/0085(CNS) Ehdotus NEUVOSTON ASETUS yhteisön sokerialan väliaikaisesta rakenneuudistusjärjestelmästä annetun asetuksen (EY) N:o 320/2006 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen, ottaa huomioon Euroopan parlamentin lausunnon[4], sekä katsoo seuraavaa: (1) Neuvoston asetuksen (EY) N:o 320/2006[5] antamisen tavoitteena oli antaa vähiten kilpailukykyisille sokerintuottajille mahdollisuus luopua kiintiötuotannosta. Kiintiöistä luopuminen mainitun asetuksen mukaisesti ei ole kuitenkaan saavuttanut alun perin odotettua tasoa. (2) Sokerialan yhteisestä markkinajärjestelystä 20 päivänä helmikuuta 2006 annetun neuvoston asetuksen (EY) N:o 318/2006[6] 10 artiklan 2 kohdan mukaisesti kansallisia ja alueellisia kiintiöitä on alennettava lineaarisesti viimeistään vuoden 2010 helmikuun lopussa ottaen huomioon rakenneuudistusjärjestelmän tulokset, jotta vältetään markkinoiden epätasapaino markkinointivuodesta 2010/2011 alkaen. Tällainen lineaarinen alennus voi olla epäedullinen kaikkein kilpailukykyisimmille yrityksille ja heikentää koko alaa. Tällaisen vaikutuksen välttämiseksi on tarpeen parantaa rakenneuudistusjärjestelmän toimintaa, jotta voidaan lisätä mainitun järjestelmän mukaista kiintiöistä luopumista. (3) Näyttää siltä, että sokeriyritykset eivät hae rakenneuudistustukea niille myönnettävän tuen määrään liittyvän epävarmuuden vuoksi, sillä jäsenvaltiot voivat päättää korottaa sokerijuurikkaan, sokeriruo'on tai juurisikurin viljelijöille ja koneurakoitsijoille varatun tuen vähimmäisprosenttiosuutta asetuksen (EY) N:o 320/2006 3 artiklan 6 kohdan mukaisesti. Epävarmuuden poistamiseksi viljelijöille ja koneurakoitsijoille varatun tuen määrä olisi vahvistettava 10 prosentiksi sokeriyrityksille myönnettävästä tuesta, ja kyseisille tuottajille olisi myönnettävä lisätukea markkinointivuonna 2008/2009. (4) Jotta rakenneuudistusjärjestelmään markkinointivuosina 2006/2007 ja 2007/2008 osallistuneet yritykset ja viljelijät eivät kärsisi, kyseisinä markkinointivuosina myönnetyn tuen määrän ja markkinointivuonna 2008/2009 myönnettävän tuen määrän välinen erotus olisi maksettava niille takautuvasti. (5) Jos komissiolla on luotettavia tietoja siitä, että rakenneuudistusrahaston tavoite eli 3,8 miljoonan tonnin kiintiöstä luopuminen likimain saavutetaan markkinointivuonna 2008/2009, komissiolle olisi annettava mahdollisuus pidentää hakemusten jättämiselle asetettua määräaikaa rakenneuudistusprosessin nopeuttamiseksi. (6) Rakenneuudistusjärjestelmän katsotaan johtavan parempiin tuloksiin, jos viljelijät voivat luopua kiintiösokeriksi jalostettavan sokerijuurikkaan tai -ruo'on tuotannosta omasta aloitteestaan. Tästä syystä viljelijöille olisi annettava markkinointivuonna 2008/2009 mahdollisuus hakea suoraan asetuksen (EY) N:o 320/2006 3 artiklan 6 kohdassa säädettyä tukea edellyttäen, että viljelijät lakkaavat toimittamasta sokerijuurikkaita tai -ruokoa yrityksille, joiden kanssa ne ovat tehneet toimitussopimuksia edellisenä markkinointivuonna. Sen vuoksi jäsenvaltioiden olisi alennettava kyseisten sokeriyritysten kiintiötä. (7) Jotta sokeriyritysten, joihin viljelijöiden tukihakemukset vaikuttavat, taloudellinen elinkelpoisuus ei vaarantuisi, kiintiön alennus olisi rajoitettava 10 prosenttiin kullekin yritykselle myönnetystä kiintiöstä, mikä vastaa kiintiön sitä prosenttiosuutta, jonka jäsenvaltio voi jakaa uudelleen kunakin markkinointivuonna asetuksen (EY) N:o 318/2006 11 artiklan 1 kohdan mukaisesti. (8) Kun sokeriyrityksen kiintiötä alennetaan viljelijöiden tukihakemusten vuoksi, kyseiselle yritykselle olisi myönnettävä asetuksen (EY) N:o 320/2006 3 artiklan 1 kohdan c alakohdan mukaista rakenneuudistustukea. Sen vuoksi olisi sovellettava mainitun asetuksen 3 artiklan 5 kohdan c alakohdassa tarkoitettuja tuen määriä. Kyseisiä määriä olisi kuitenkin tarkistettava alaspäin, jos yritys ei toteuta toimenpiteitä tukeakseen henkilöstöä, johon kiintiötuotannon alentaminen vaikuttaa. (9) Sokeriyrityksellä, johon viljelijöiden hakemukset vaikuttavat, olisi oltava kyseistä markkinointivuotta edeltävään 31 päivään tammikuuta asti mahdollisuus jättää asetuksen (EY) N:o 320/2006 3 ja 4 artiklassa säädettyä rakenneuudistustukea koskeva hakemus edellyttäen, että se luopuu kiintiöstä, joka vastaa vähintään samantasoista kiintiön alennusta kuin viljelijöiden jättämistä tukihakemuksista olisi johtunut. Tässä tapauksessa sokeriyrityksen tukihakemuksen olisi korvattava viljelijöiden hakemukset. (10) Jotta voitaisiin luoda lisäkannustin rakenneuudistusjärjestelmään osallistumiseksi, katsotaan aiheelliseksi säätää, että yritykset, jotka luopuvat markkinointivuonna 2008/2009 sellaisesta prosenttiosuudesta kiintiötään, joka vastaa vähintään yritykseen markkinointivuonna 2007/2008 sovellettavaa markkinoiltapoiston prosenttiosuutta, vapautetaan osittain asetuksen (EY) N:o 320/2006 11 artiklan mukaisesti maksettavasta väliaikaisesta rakenneuudistusmaksusta. Määrän, johon vapautusta sovelletaan, olisi oltava oikeassa suhteessa markkinoiltapoiston prosenttiosuuteen. (11) Sen vuoksi asetusta (EY) N:o 320/2006 olisi muutettava. (12) Tässä asetuksessa olisi otettava huomioon se seikka, että inuliinisiirapin tuotantokiintiöstä luovuttiin rakenneuudistusjärjestelmän mukaisesti kokonaisuudessaan jo markkinointivuonna 2006/2007. Näin ollen ei ole enää tarpeen viitata tähän tuotteeseen tai sen tuotannossa tarvittavaan raaka-aineeseen eli juurisikuriin, ON ANTANUT TÄMÄN ASETUKSEN: 1 artikla Muutetaan asetus (EY) N:o 320/2006 seuraavasti: 1) Muutetaan 3 artikla seuraavasti: a) Korvataan 6 kohdan ensimmäinen ja toinen alakohta seuraavasti: ”Määrä, joka vastaa 10 prosenttia 5 kohdassa vahvistetusta kyseeseen tulevasta rakenneuudistustuesta varataan: a) sokerijuurikkaan ja sokeriruo’on viljelijöille, jotka ovat toimittaneet näitä tuotteita 2 kohdassa tarkoitettua markkinointivuotta edeltävänä kautena asianomaiseen luovutettuun kiintiöön kuuluvan sokerin valmistamiseksi; b) koneurakoitsijoille, jotka ovat joko yksityishenkilöitä tai yrityksiä ja jotka ovat työskennelleet tuottajille maatalouskoneillaan sopimuksen perusteella a alakohdassa tarkoitettujen tuotteiden osalta ja siinä tarkoitettuna kautena. Asianomaisia osapuolia kuultuaan jäsenvaltiot määrittävät ensimmäisessä alakohdassa tarkoitetun kauden.” b) Lisätään kohdat seuraavasti: ”7. Markkinointivuonna 2008/2009 6 artiklan a alakohdassa tarkoitetut tuottajat saavat luovutetusta kiintiöstä lisätukea 237,5 euroa tonnilta. 8. Tätä kohtaa sovelletaan: a) yrityksiin, jotka ovat rakenneuudistusjärjestelmän mukaisesti luopuneet kiintiöstä markkinointivuonna 2006/2007 tai 2007/2008, ja b) viljelijöihin ja koneurakoitsijoihin, joihin a alakohdassa tarkoitettu kiintiöstä luopuminen vaikuttaa. Kun edellisen alakohdan soveltamisalaan kuuluville henkilöille 1-6 kohdan mukaisesti markkinointivuosina 2006/2007 ja 2007/2008 myönnetyt määrät ovat pienempiä kuin he olisivat muuten saaneet markkinointivuonna 2008/2009 sovellettavien edellytysten mukaisesti, erotus myönnetään heille takautuvasti. Kun 7 kohdan mukaisesti viljelijöille markkinointivuosina 2006/2007 ja 2007/2008 myönnetyt määrät ovat pienempiä kuin he olisivat muuten saaneet markkinointivuonna 2008/2009 sovellettavien edellytysten mukaisesti, erotus myönnetään heille takautuvasti.” 2) Lisätään 4 artiklan 1 kohtaan alakohta seuraavasti: ”Komissio voi markkinointivuonna 2008/2009 pidentää ensimmäisessä alakohdassa hakemusten jättämiselle asetettua määräaikaa enintään 20 työpäivällä, jos 31 päivään joulukuuta 2007 mennessä on olemassa luotettavia tietoja siitä, että yhteisön sokerialan väliaikaisen rakenneuudistusjärjestelmän mukainen kiintiöistä luopumisen 3,8 miljoonan tonnin tavoite likimain saavutetaan markkinointivuonna 2008/2009. Komissio ilmoittaa tästä määräajan pidennyksestä Euroopan unionin virallisen lehden C-sarjassa ennen 1 päivää tammikuuta 2008 julkaistavalla tiedonannolla.” 3) Lisätään 4 a artikla seuraavasti: ”4 a artikla Viljelijöiden rakenneuudistustukea koskevat hakemukset 1. Kiintiösokeriksi jalostettavan sokerijuurikkaan tai -ruo’on viljelijät voivat markkinointivuonna 2008/2009 hakea 3 artiklan 6 kohdassa säädettyä tukea suoraan kyseiseltä jäsenvaltiolta; hakemukseen on liitettävä sitoumus, joka koskee luopumista kiintiösokerijuurikkaan tai -ruo'on toimittamisesta yritykselle, jonka kanssa viljelijä on tehnyt toimitussopimuksen edellisenä markkinointivuonna. 2. Edellä 1 kohdassa tarkoitetut hakemukset on jätettävä 30 päivään marraskuuta 2007 mennessä. Hakemuksia voi jättää tämän asetuksen voimaantulopäivästä alkaen. 3. Kyseisen jäsenvaltion on laadittava 1 kohdassa tarkoitetuista hakemuksista luettelo, jossa hakemukset mainitaan saapumisjärjestyksessä, ja toimitettava kyseinen luettelo kyseisille hakijoille ja yrityksille 10 työpäivän kuluessa 2 kohdassa tarkoitetun hakemusten jättämisen määräajan päättymisestä. 4. Kyseisen jäsenvaltion on 3 kohdassa tarkoitetun saapumisjärjestyksen perusteella hyväksyttävä viljelijöiden hakemukset, jotka koskevat enintään 10 prosenttia kullekin yritykselle myönnetystä kiintiöstä, ja alennettava suhteessa kyseisen yrityksen kiintiötä asetuksen (EY) N:o 318/2006 11 artiklan 4 kohdan mukaisesti. Jos 10 prosentin rajoitus saavutetaan, kyseisen jäsenvaltion on hylättävä jäljellä olevat hakemukset kokonaan tai osittain. Kyseisen yrityksen on laadittava tämän asetuksen 4 artiklan 3 kohdan f alakohdassa tarkoitettu sosiaalinen suunnitelma ja pantava se täytäntöön. 5. Jäsenvaltion 4 kohdan mukaisesti hyväksymien hakemusten perusteella rakenneuudistustuen määrä myönnetään seuraavasti: a) viljelijöille 10 prosenttia 3 artiklan 5 kohdan c alakohdassa vahvistetusta kyseeseen tulevasta tuesta ja markkinointivuonna 2008/2009 3 artiklan 7 kohdassa tarkoitettu lisätuki; b) yrityksille 3 artiklan 5 kohdan c alakohdassa vahvistettu kyseeseen tuleva tuki, josta vähennetään 10 prosenttia tai 60 prosenttia, jos kyseinen yritys ei noudata tämän artiklan 4 kohdan toisessa alakohdassa asetettua vaatimusta. 6. Edellä 1–5 kohtaa ei sovelleta, jos yritys jättää 4 artiklan mukaista rakenneuudistustukea koskevan hakemuksen, jossa se luopuu kiintiöstä, joka vastaa vähintään kiintiön määrää, josta olisi luovuttu jäsenvaltion hyväksymien viljelijöiden tukihakemusten vuoksi.” 4) Lisätään 5 artiklan 1 kohtaan alakohta seuraavasti: ”Jos komissio pidentää 4 artiklan 1 kohdassa tarkoitettua määräaikaa mainitun artiklan kolmannessa alakohdassa säädetyllä tavalla, mainitun kohdan ensimmäisessä alakohdassa tarkoitettua määräaikaa pidennetään automaattisesti vastaavalla ajalla.” 5) Lisätään 11 artiklaan kohta seuraavasti: ”6. Markkinointivuonna 2008/2009 yritykset, joihin sovellettiin asetuksen (EY) N:o 290/2007* 1 artiklan 1 tai 2 kohdassa 16 päivänä maaliskuuta 2007 vahvistettua markkinoiltapoiston prosenttiosuutta ja jotka luopuvat kiintiöstä, jonka prosenttiosuus vastaa vähintään markkinoiltapoiston prosenttiosuutta, vapautetaan osittain markkinointivuonna 2007/2008 maksettavasta väliaikaisesta rakenneuudistusmaksusta. Jos ensimmäisessä alakohdassa tarkoitetut edellytykset täyttyvät, väliaikaisen rakenneuudistusmaksun alennus lasketaan kertomalla kyseisen määrä asetuksen (EY) N:o 290/2007 1 artiklan 1 kohdan tai 1 artiklan 2 kohdan c alakohdan mukaisesti vahvistetulla markkinoiltapoiston prosenttiosuudella. * EUVL L 78, 17.3.2007, s. 20.” 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä . Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja 2007/0086(CNS) Ehdotus NEUVOSTON ASETUS sokerialan yhteisestä markkinajärjestelystä annetun asetuksen (EY) N:o 318/2006 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen, ottaa huomioon Euroopan parlamentin lausunnon[7], sekä katsoo seuraavaa: (1) Neuvoston asetuksen (EY) N:o 318/2006[8] 10 artiklan 2 kohdan mukaisesti komissio päättää viimeistään vuoden 2010 helmikuun lopussa kansallisten ja alueellisten kiintiöiden lineaarisesta alentamisesta mukauttaakseen nämä kiintiöt kestävälle tasolle sen jälkeen, kun yhteisön sokerialan väliaikaisesta rakenneuudistusjärjestelmästä ja yhteisen maatalouspolitiikan rahoituksesta annetun asetuksen (EY) N:o 1290/2005 muuttamisesta 20 päivänä helmikuuta 2006 annetulla neuvoston asetuksella (EY) N:o 320/2006[9] perustetun rakenneuudistusjärjestelmän soveltaminen päättyy. Jotta kyseiseen järjestelmään osallistumista kannustettaisiin entistä enemmän, katsotaan aiheelliseksi alentaa asetuksen (EY) N:o 318/2006 10 artiklan 2 kohdassa tarkoitettua prosenttiosuutta ottaen huomioon rakenneuudistusjärjestelmän mukainen jäsenvaltiokohtainen kiintiön kokonaisalennus ja antaa jäsenvaltioille mahdollisuus muuttaa tätä prosenttiosuutta yrityskohtaisesti kunkin yrityksen toteuttamien yksittäisten rakenneuudistustoimien perusteella. (2) Asetuksen (EY) N:o 320/2006 4 a artiklassa säädetään, että kiintiötuotantoon tarkoitetun sokerijuurikkaan ja -ruo'on tuottajat voivat hakea rakenneuudistustukea suoraan edellyttäen, että viljelijät lakkaavat toimittamasta sokeria yrityksille, joiden kanssa ne ovat tehneet toimitussopimuksia edellisenä markkinointivuonna. Tällaisten hakemusten hyväksymisen vuoksi jäsenvaltioiden on alennettava kyseisten yritysten kiintiötä asetuksen (EY) N:o 318/2006 11 artiklan 1 kohdan toisessa luetelmakohdassa tarkoitetun 10 prosentin rajoituksen puitteissa. Tämän vuoksi on tarpeen muuttaa kyseistä artiklaa, jotta yrityksille myönnettyjä kiintiöitä voidaan alentaa lopullisesti. (3) Asetuksen (EY) N:o 318/2006 19 artiklassa säädetään mahdollisuudesta poistaa tarvittaessa sokeria markkinoilta, jotta markkinoiden rakenteellinen tasapaino pysyisi viitehintaa lähellä olevalla hintatasolla. Tämän toimenpiteen soveltaminen perustuu tällä hetkellä prosenttiosuuteen, joka on sama kaikille jäsenvaltioille ja jota sovelletaan kaikkeen kiintiötuotantoon. Viimeaikainen kokemus on osoittanut, että tällainen lineaarinen soveltaminen voi vaikuttaa haitallisesti, koska tuottajilla on kannustin tuottaa sopimusperusteisia tarpeitaan enemmän voidakseen varautua markkinoilta poistettujen määrien mahdolliseen pakolliseen varastointiin. Näin ollen katsotaan aiheelliseksi mukauttaa markkinoiltapoiston välinettä korvaamalla lineaarinen prosenttiosuus enimmäismäärällä, joka määritetään soveltamalla kullekin yritykselle myönnettyyn kiintiöön kerrointa ja jonka ylittyessä kiintiön mukaiset määrät poistetaan markkinoilta. Tällä tavoin yritysten pitäisi pystyä välttämään markkinoiltapoiston seuraamukset mukauttamalla tuotantoaan siten, ettei se ylitä enimmäismäärää. (4) Jäsenvaltioiden on tehtävä päätös asetuksen (EY) N:o 320/2006 mukaisen rakenneuudistustuen myöntämisestä mainitun asetuksen 5 artiklan mukaisesti vuosien 2008 ja 2009 helmikuun loppuun mennessä. Kun päätös on tehty, on mahdollista laatia seuraavan markkinointivuoden markkinatilanteesta erittäin todennäköisiä ennusteita. Tämän vuoksi katsotaan, että markkinoiltapoiston tavoite saavutetaan paremmin, jos markkinointivuosien 2008/2009 ja 2009/2010 markkinoiltapoiston kerroin voidaan vahvistaa väliaikaisesti ja ennaltaehkäisevästi edellisen markkinointivuoden maaliskuun puoleenväliin mennessä, koska tällä tavoin sokerijuurikkaan viljelijät pystyvät mukauttamaan kylvöjään ennusteeseen. (5) Jotta tuotantoa koskevat päivitetyt markkinatiedot voidaan ottaa huomioon, on säädettävä, että maaliskuussa vahvistettua väliaikaista ja ennaltaehkäisevää markkinoiltapoiston kerrointa alennetaan tarvittaessa kyseisen markkinavuoden osalta. (6) On tarpeen rajoittaa asetuksen (EY) N:o 318/2006 6 artiklan 5 kohdassa säädetyn velvoitteen soveltamisalaa, jotta sokeriyritykset eivät joutuisi maksamaan vähimmäishintaa niiden koko kiintiötä vastaavista sokerijuurikasmääristä, mukaan luettuina määrät, joiden tuotanto voi ylittää enimmäismäärän. (7) Asetuksen (EY) N:o 318/2006 19 artiklan 3 kohdassa säädetään, että markkinoilta poistettuja määriä, joita ei pidetä kaupan teollisuudelle tarkoitettuna sokerina tai isoglukoosina, pidetään ensimmäisinä seuraavan markkinointivuoden kiintiössä tuotettavina määrinä. Tämän säännön vuoksi voi olla mahdollista, etteivät yritykset, jotka haluavat osallistua rakenneuudistusjärjestelmään markkinointivuosina 2008/2009 ja 2009/2010, pysty käyttämään tätä järjestelmää hyväkseen täysimääräisesti. Jottei sokerialan rakenneuudistus estyisi, katsotaan tarpeelliseksi säätää markkinoiltapoistoa koskevasta vapautuksesta markkinointivuonna 2007/2008 tai mahdollista markkinoiltapoistoa koskevasta vapautuksesta markkinointivuonna 2008/2009 niiden yritysten osalta, jotka ovat markkinointivuonna, jona kyseinen markkinoiltapoisto toteutettiin, saaneet asetuksen (EY) N:o 320/2006 mukaista rakenneuudistustukea, minkä vuoksi ne aikovat luopua seuraavana markkinointivuonna koko kiintiöstään. (8) Jotta rakenneuudistusjärjestelmään osallistumista voitaisiin kannustaa entistä enemmän, katsotaan aiheelliseksi säätää kertoimen korottamisesta suhteessa jäsenvaltioiden kiintiöiden kokonaisalennukseen ja siitä, että jäsenvaltiolla on mahdollisuus muuttaa tätä kerrointa yrityskohtaisesti sen toteuttamien yksittäisten rakenneuudistustoimien perusteella. (9) Tiettyjen etuuskohtelujärjestelmien mukaisia tuontitodistuksia saa myöntää ainoastaan päätoimisille puhdistamoille asetuksen (EY) N:o 318/2006 29 artiklassa säädetyn perinteisen hankintatarpeen rajoissa. Markkinoiltapoiston soveltaminen ei saa heikentää tätä etuoikeutta, sillä puhdistamoilla ei ole samanlaisia mahdollisuuksia kuin sokerintuottajilla mukauttaa tuotantoaan markkinoiltapoiston enimmäismääriin. (10) Asetuksen (EY) N:o 318/2006 19 artiklassa tarkoitetun prosenttiosuuden vahvistamisesta markkinointivuodeksi 2007/2008 16 päivänä maaliskuuta 2007 annetun komission asetuksen (EY) N:o 290/2007[10] 1 artiklan 1 kohdassa kyseisen markkinointivuoden markkinoiltapoiston prosenttiosuudeksi vahvistetaan 13,5 prosenttia. Mainitun asetuksen 1 artiklan 2 kohdassa säädetään markkinoiltapoiston prosenttiosuuden soveltamisen enimmäismäärää koskevasta poikkeuksesta, mikä rajoittaa niihin yrityksiin sovellettavia markkinoiltapoiston vaatimuksia, jotka eivät vaikuta ylijäämätuotannon syntymiseen. Markkinoiltapoiston prosenttiosuutta alennetaan myös silloin, kun jäsenvaltiot ovat toteuttaneet erityistoimia rakenneuudistusjärjestelmän mukaisesti. Jottei tällä asetuksella käyttöönotetun markkinoiltapoiston välineen muutosten vuoksi aiheutuisi sekaannuksia, olisi täsmennettävä, että markkinointivuonna 2007/2008 asetuksen (EY) N:o 290/2007 1 artiklan 1 kohdassa säädetty prosenttiosuus olisi muunnettava vastaavuuskertoimeksi. (11) Neuvoston asetuksen (EY) N:o 318/2006 6 artiklassa vahvistetaan toimialakohtaisiin sopimuksiin sovellettavat säännöt. Mainitun artiklan 6 kohdan mukaisesti toimialakohtaisissa sopimuksissa voidaan poiketa joistakin säännöistä. Kuten ennen asetuksen (EY) N:o 318/2006 voimaantuloa, olisi säädettävä mahdollisuudesta poiketa sokeriyrityksiä, jotka eivät ole tehneet ennen kylvöä sopimuksia kiintiösokeriaan vastaavasta määrästä, koskevasta velvoitteesta maksaa vähimmäishinta kaikesta sokeriksi jalostettavasta sokerijuurikkaasta. (12) Asetuksen (EY) N:o 318/2006 10 artiklan 1 kohdassa säädetään mainitun asetuksen liitteessä III vahvistettujen kansallisten ja alueellisten kiintiöiden mukauttamisesta vuosittain. Erilaisten mekanismien soveltamisen vuoksi yksittäisille yrityksille myönnetyt kiintiöt kasvavat tai alenevat. Asetuksen (EY) N:o 318/2006 10 artiklan 1 kohdassa viitataan myös mainitun asetuksen 14 ja 19 artiklaan, joissa säädetään ylijäämäsokerin siirtämisestä ja sokerin poistamisesta markkinoilta. Mainittujen artiklojen soveltaminen ei kuitenkaan johda kiintiön kasvuun tai alenemiseen. Sen vuoksi kyseinen viittaus olisi poistettava. (13) Sen vuoksi asetusta (EY) N:o 318/2006 olisi muutettava. (14) Tässä asetuksessa olisi otettava huomioon se seikka, että inuliinisiirapin tuotantokiintiöstä luovuttiin asetuksella (EY) N:o 320/2006 perustetun rakenneuudistusjärjestelmän mukaisesti kokonaisuudessaan jo markkinointivuonna 2006/2007, ON ANTANUT TÄMÄN ASETUKSEN: 1 artikla Muutetaan asetus (EY) N:o 318/2006 seuraavasti: 1) Korvataan 6 artiklan 6 kohta seuraavasti: ”6. Toimialakohtaisissa sopimuksissa voidaan asianomaisen jäsenvaltion luvalla poiketa 3, 4 ja 5 kohdasta.” 2) Korvataan 10 artikla seuraavasti: ”10 artikla Kiintiöiden hallinnointi 1. Liitteessä III vahvistettuja kiintiöitä mukautetaan 39 artiklan 2 kohdassa tarkoitettua menettelyä noudattaen markkinointivuosien 2008/2009, 2009/2010 ja 2010/2011 osalta viimeistään edellisen markkinointivuoden helmikuun lopussa. Mukautuksissa on otettava huomioon tämän asetuksen 8 ja 9 artiklan, tämän artiklan 2 kohdan sekä asetuksen (EY) N:o 320/2006 3 artiklan ja 4 a artiklan 4 kohdan soveltamisen tulokset. 2. Jotta vältetään markkinoiden epätasapaino markkinointivuodesta 2010/2011 alkaen, komissio päättää asetuksessa (EY) N:o 320/2006 säädetyn rakenneuudistusjärjestelmän tulokset huomioon ottaen viimeistään vuoden 2010 helmikuun lopussa tämän asetuksen 39 artiklan 2 kohdassa tarkoitettua menettelyä noudattaen yhteisestä prosenttiosuudesta, jolla on tarpeen alentaa olemassa olevia sokeri- ja isoglukoosikiintiöitä jäsenvaltiota tai aluetta kohden. Jäsenvaltioiden on mukautettava kunkin yrityksen kiintiötä vastaavasti. Poiketen siitä, mitä ensimmäisessä alakohdassa säädetään, niiden jäsenvaltioiden osalta, joiden kansallista kiintiötä on alennettu asetuksen (EY) N:o 320/2006 3 artiklan ja 4 a artiklan 4 kohdan mukaisen kiintiöstä luopumisen vuoksi, sovellettava prosenttiosuus vahvistetaan tämän asetuksen liitteessä VIII vahvistettujen perusteiden mukaisesti. Näiden jäsenvaltioiden on mukautettava kuhunkin niiden alueelle sijoittautuneeseen yritykseen, jolla on kiintiö, liitteen VIII mukaisesti sovellettavaa prosenttiosuutta suhteessa kyseisen yrityksen rakenneuudistusjärjestelmän mukaisesti luovuttamiin kiintiöihin siten, että toisessa alakohdassa tarkoitetun prosenttiosuuden soveltamisesta johtuva jäsenvaltion kiintiöiden kokonaisalennus säilyy muuttumattomana.” 3) Muutetaan 11 artikla seuraavasti: a) Korvataan otsikko seuraavasti: ”11 artikla Kansallisen kiintiön uudelleen jakaminen ja kiintiöiden alentaminen” b) Lisätään 1 kohtaan virke seuraavasti: ”Tällöin jäsenvaltioiden on sovellettava objektiivisia ja puolueettomia perusteita.” c) Lisätään kohta seuraavasti: ”4. Poiketen siitä, mitä 3 kohdassa säädetään, sovellettaessa asetuksen (EY) N:o 320/2006 4 a artiklaa jäsenvaltioiden on mukautettava kyseiselle yritykselle myönnettyä sokerikiintiötä soveltamalla mainitun artiklan 4 kohdan mukaisesti määritettyä alennusta tämän artiklan 1 kohdan toisessa luetelmakohdassa vahvistetun prosenttiosuuden rajoissa.” 4) Korvataan 15 artiklan 1 kohdan c alakohta seuraavasti: ”c) sokeri, isoglukoosi ja inuliinisiirappi, jotka on poistettu markkinoilta 19 ja 19 a artiklan mukaisesti ja joiden osalta 19 artiklan 3 kohdassa säädettyjä velvollisuuksia ei ole täytetty.” 5) Korvataan 19 artikla seuraavasti: ”19 artikla Sokerin poistaminen markkinoilta 1. Jotta markkinoiden rakenteellinen tasapaino säilyisi viitehintaa lähellä olevalla hintatasolla, komissio voi päättää poistaa markkinoilta seuraavan markkinointivuoden alkuun asti kiintiöiden mukaisesti tuotetut sokeri- tai isoglukoosimäärät, jotka ylittävät 2 kohdan mukaisesti lasketun enimmäismäärän, ottaen huomioon perustamissopimuksen 300 artiklan mukaisesti tehdyistä sopimuksista johtuvat yhteisön sitoumukset. 2. Edellä 1 artiklassa tarkoitettu markkinoiltapoiston enimmäismäärä lasketaan kullekin yritykselle, jolla on kiintiö, kertomalla sen kiintiö kertoimella, joka vahvistetaan 39 artiklan 2 kohdassa tarkoitettua menettelyä noudattaen asianomaisen markkinointivuoden 31 päivään lokakuuta mennessä kyseisen markkinointivuoden odotettavissa olevien markkinasuuntausten perusteella. 3. Kunkin yrityksen, jolle on myönnetty kiintiö, on varastoitava markkinoiltapoistamisjakson aikana omalla kustannuksellaan kiintiön mukaisesti tuotetut sokerimäärät, jotka ylittävät 2 kohdan mukaisesti lasketun enimmäismäärän. Minä tahansa markkinointivuonna markkinoilta poistettuja sokeri- tai isoglukoosimääriä pidetään ensimmäisinä seuraavan markkinointivuoden kiintiössä tuotettavina määrinä. Odotettavissa olevat markkinasuuntaukset huomioon ottaen voidaan 39 artiklan 2 kohdassa tarkoitettua menettelyä noudattaen kuitenkin päättää, että kuluvana ja/tai seuraavana markkinointivuonna markkinoilta poistettua sokeria tai isoglukoosia pidetään kokonaan tai osittain: a) ylijäämäsokerina tai -isoglukoosina, jota voidaan käyttää teollisuudelle tarkoitettuna sokerina tai isoglukoosina, tai b) väliaikaisena kiintiötuotantona, josta osa voidaan varata vientiä varten noudattaen perustamissopimuksen 300 artiklan mukaisesti tehdyistä sopimuksista johtuvia yhteisön sitoumuksia. 4. Jos yhteisön sokeritarjonta on riittämätön, voidaan 39 artiklan 2 kohdassa tarkoitettua menettelyä noudattaen päättää, että tietty määrä markkinoilta poistettua sokeria voidaan myydä yhteisön markkinoilla ennen markkinoiltapoistamisjakson päättymistä.” 6) Lisätään 19 a artikla seuraavasti: ”19 a artikla Sokerin poistaminen markkinoilta markkinointivuosina 2007/2008, 2008/2009 ja 2009/2010 1. Poiketen siitä, mitä 19 artiklan 2 kohdassa säädetään, komissio voi 39 artiklan 2 kohdassa tarkoitettua menettelyä noudattaen päättää vahvistaa 19 artiklan 2 kohdassa tarkoitetun kertoimen markkinointivuosiksi 2007/2008, 2008/2009 ja 2009/2010 edellisen markkinointivuoden 16 päivään maaliskuuta mennessä ottaen huomioon kussakin jäsenvaltiossa tämän asetuksen liitteessä III vahvistetun kansallisen kiintiön alentamisesta saadun tuloksen verrattuna 1 päivänä heinäkuuta 2006 sovellettuun liitteen III toisintoon. Niiden jäsenvaltioiden osalta, jotka eivät olleet yhteisön jäseniä 1 päivänä heinäkuuta 2006, vertailussa olisi otettava huomioon niiden yhteisöön liittymispäivänä sovelletun liitteen III toisinto. Tätä artiklaa sovellettaessa, markkinointivuodeksi 2007/2008 komission asetuksen (EY) N:o 290/2007* 1 artiklan 1 kohdassa säädetty markkinoiltapoiston prosenttiosuus muunnetaan kertoimeksi 0,865. 2. Päivitettyjen markkinasuuntausten perusteella voidaan päättää asianomaisen markkinointivuoden 31 päivään lokakuuta mennessä ja 39 artiklan 2 kohdassa tarkoitettua menettelyä noudattaen alentaa tämän artiklan 1 kohdan mukaisesti vahvistettua kerrointa. 3. Edellä 19 artiklan 2 kohdassa ja tämän artiklan 1 ja 2 kohdassa tarkoitettuja kertomia ei sovelleta asianomaisena markkinointivuonna yritykseen, joka luopuu asetuksen (EY) N:o 320/2006 3 artiklan 1 kohdan a tai b alakohdan mukaisesti seuraavasta markkinointivuodesta alkaen mainitulle yritykselle myönnetystä kokonaiskiintiöstä. 4. Niiden jäsenvaltioiden osalta, joiden kansallista sokerikiintiötä on alennettu asetuksen (EY) N:o 320/2006 3 artiklassa säädetyn kiintiöstä luopumisen vuoksi, 19 artiklan 2 kohdan ja tämän artiklan 1 ja 2 kohdan mukaisesti vahvistettuja kertoimia mukautetaan tämän asetuksen liitteen IX mukaisesti. Näiden jäsenvaltioiden on mukautettava kuhunkin niiden alueelle sijoittautuneeseen yritykseen, jolla on sokerikiintiö, liitteen IX mukaisesti sovellettavaa kerrointa suhteessa kyseisen yrityksen rakenneuudistusjärjestelmän mukaisesti luovuttamaan sokerikiintiöön siten, että liitteessä IX määritelty kyseiseen jäsenvaltioon kokonaisuudessaan sovellettava kerroin säilyy muuttumattomana. * EUVL L 78, 17.3.2007, s. 20.” 7) Korvataan 29 artiklan 1 kohdan ensimmäinen alakohta seuraavasti: ”Puhdistettavaksi tarkoitetun sokerin perinteiseksi hankintatarpeeksi yhteisössä vahvistetaan markkinointivuotta kohden 2 324 735 tonnia valkoisena sokerina ilmaistuna.” 8) Korvataan liitteessä V olevassa VI kohdassa viittaus 10 artiklan 3 kohtaan viittauksella 10 artiklan 2 kohtaan. 9) Lisätään tämän asetuksen liitteessä oleva teksti liitteiksi VIII ja IX. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä . Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja LIITE ”LIITE VIII JÄSENVALTIOIHIN, JOIDEN KANSALLISTA KIINTIÖTÄ ON ALENNETTU, SOVELLETAVAN PROSENTTIOSUUDEN LASKEMINEN 1. Jäljempänä 2 kohdassa vahvistetussa laskelmassa noudatetaan seuraavia määritelmiä: a) ’sovellettavalla prosenttiosuudella’ tarkoitetaan kussakin jäsenvaltiossa kullekin yritykselle myönnettyihin kiintiöihin sovellettavaa prosenttiosuutta; b) ’yhteisellä prosenttiosuudella’ tarkoitetaan komission 10 artiklan 2 kohdan ensimmäisen alakohdan mukaisesti vahvistamaa yhteistä prosenttiosuutta; c) ’alennuksella’ tarkoitetaan lukua, joka saadaan jakamalla jäsenvaltion kiintiöiden kokonaisalennus tämän asetuksen 1 päivänä heinäkuuta 2006 sovelletun toisinnon liitteessä III vahvistetuilla kansallisilla kiintiöillä. Niiden jäsenvaltioiden osalta, jotka eivät olleet yhteisön jäseniä 1 päivänä heinäkuuta 2006, viittaus liitteeseen III koskee toisintoa, jota sovellettiin niiden liittymispäivänä yhteisöön. 2. Sovellettava prosenttiosuus on yhteinen prosenttiosuus kerrottuna luvulla 1 – [(1/0,6) x alennus]. Kun saatu tulos on pienempi kuin 0, sovellettava prosenttiosuus on 0. LIITE IX JÄSENVALTIOIHIN, JOIDEN KANSALLISTA SOKERIKIINTIÖTÄ ON ALENNETTU, SOVELLETTAVAN KERTOIMEN LASKEMINEN 1. Jäljempänä 2 ja 3 kohdassa vahvistetuissa laskelmissa noudatetaan seuraavia määritelmiä: a) ’sovellettavalla kertoimella’ tarkoitetaan kussakin jäsenvaltiossa kunkin yrityksen kiintiöihin sovellettavaa kerrointa; b) ’alennuksella’ tarkoitetaan lukua, joka saadaan jakamalla jäsenvaltion sokerikiintiöiden kokonaisalennus, mukaan luettuina sen markkinointivuoden, jona markkinoiltapoistoa sovelletaan, kiintiöistä luopumiset, tämän asetuksen 1 päivänä heinäkuuta 2006 sovelletun toisinnon liitteessä III vahvistetuilla kansallisilla sokerikiintiöillä. Niiden jäsenvaltioiden osalta, jotka eivät olleet yhteisön jäseniä 1 päivänä heinäkuuta 2006, laskelmassa olisi otettava huomioon niiden yhteisöön liittymispäivänä sovelletun liitteen III toisinto; c) ’kertoimella’ tarkoitetaan komission 19 artiklan 2 kohdan tai 19 a artiklan 1 ja 2 kohdan mukaisesti vahvistamaa kerrointa. 2. Markkinointivuonna 2007/2008 sovellettava kerroin on kerroin lisättynä luvulla [(1/0,5) x alennus] x (1 – kerroin). Kun saatu tulos on suurempi kuin 1, sovellettava kerroin on 1. 3. Markkinointivuosina 2008/2009 ja 2009/2010 sovellettava kerroin on kerroin lisättynä luvulla [(1/0,6) x alennus] x (1 – kerroin). Kun saatu tulos on suurempi kuin 1, sovellettava kerroin on 1. RAHOITUSSELVITYS | 1. | BUDJETTIKOHTA (vuoden 2007 nimikkeistö): 05 02 05 05 02 16 680 | MÄÄRÄRAHAT (talousarvio 2007): 323 milj. euroa p.m. milj. euroa p.m. milj. euroa | 2. | OTSIKKO: – Neuvoston asetus yhteisön sokerialan väliaikaisesta rakenneuudistusjärjestelmästä annetun asetuksen (EY) N:o 320/2006 muuttamisesta – Neuvoston asetus sokerialan yhteisestä markkinajärjestelystä annetun asetuksen (EY) N:o 318/2006 muuttamisesta. | 3. | OIKEUSPERUSTA: EY:n perustamissopimuksen 36 ja 37 artikla | 4. | TAVOITTEET: – Parantaa sokerialan vapaaehtoista rakenneuudistusjärjestelmää ja luoda lisäkannustin tähän järjestelmään osallistumiseksi. – Säilyttää markkinoiden rakenteellinen tasapaino tarkentamalla sokerin väliaikaista markkinoiltapoistoa koskevia sääntöjä markkinointivuosina 2007/2008, 2008/2009 ja 2009/2010. | 5. | VAIKUTUKSET TALOUSARVIOON | 12 KUUKAUDEN JAKSO (milj. euroa) | VARAINHOITOVUOSI 2007 (milj. euroa) | VARAINHOITOVUOSI 2008 (milj. euroa) | 5.0 | MENOT – EY:N TALOUSARVIOSTA (TUET / INTERVENTIOT) – KANSALLISISTA TALOUSARVIOISTA – MUUT | – | + 332 | 5.1 | TULOT – EY:N OMAT VARAT (MAKSUT / TULLIT) – KANSALLISISTA TALOUSARVIOISTA | – | – 204 | 2009 | 2010 | 2011 | 2012 | 5.0.1 | MENOARVIO | + 62 | – | – | – | 5.1.1 | TULOARVIO | – 136 | 5.2 | LASKUTAPA: Ks. liitteessä olevat laskelmat | 6.0 | MAHDOLLISUUS RAHOITUKSEEN TOTEUTETTAVANA OLEVAN TALOUSARVION KYSEISEEN LUKUUN OTETUISTA MÄÄRÄRAHOISTA | KYLLÄ / EI | 6.1 | MAHDOLLISUUS RAHOITUKSEEN TOTEUTETTAVANA OLEVAN TALOUSARVION LUKUJEN VÄLISILLÄ SIIRROILLA | KYLLÄ / EI | 6.2 | LISÄTALOUSARVION TARVE | KYLLÄ / EI | 6.3 | MYÖHEMPIIN TALOUSARVIOIHIN OTETTAVAT MÄÄRÄRAHAT | KYLLÄ / EI | HUOMAUTUKSIA: Väliaikaista rakenneuudistusrahastoa koskeva omarahoitusperiaate sisältyy uusiin sääntöihin. Neuvoston asetuksessa (EY) N:o 320/2006 tarkoitettuja tukia voidaan myöntää vain rahastossa käytettävissä olevien määrärahojen rajoissa. Liitteessä (5 kohta) on simulaatio uusien sääntöjen mukaisesta rahaston rahoitustilanteesta. Neuvoston asetuksen (EY) N:o 318/2006 tavoitteena on parantaa markkinoiden tasapainoa, jos sisämarkkinoilla on ylijäämäsokeria, minkä vuoksi talousarvioon ei aiheudu lisämenoja. | LIITE | 1 – Markkinointivuoden 2007/2008 lopussa rakenneuudistusrahastossa käytettävissä olevat suunnitellut varat (nykyinen järjestelmä) | (milj. euroa) | Menot | Tulot | Saldo | Kumuloitunut saldo | Markkinointivuosi 2006/2007 | 1 358 | 2 145 | 787 | Markkinointivuosi 2007/2008 | 573 | 2 866 | 2 293 | 3 080 | 2 – Markkinoilta poistettuihin määriin liittyvää markkinointivuoden 2007/2008 maksua koskevasta vapautuksesta aiheutuvat kustannukset (jos luovutettujen kiintiöiden määrät vastaavat markkinointivuonna 2008/2009 vähintään markkinoilta poistettuja määriä) | Maksun enimmäisalennus markkinointivuonna 2007/2008 = 173,8 euroa/t x 12% x 16,1 milj. t: noin 340 milj. euroa | Kuukaudet, joihin vapautus vaikuttaa: | – maaliskuu 2008 (talousarvio 2008) - väliaikaisen rakenneuudistusmaksun 1. erän (60 %) maksaminen: 340*60% = 204 milj. euroa | – marraskuu 2008 (talousarvio 2009) - väliaikaisen rakenneuudistusmaksun 2. erän (40 %) maksaminen: 340*40 % = 136 milj. euroa | Kumuloitunut saldo markkinointivuoden 2007/2008 lopussa: 3 080 – 340 = 2 740 milj. euroa | 3 – Viljelijöiden osuuden takautuvasta korotuksesta vuosina 1 ja 2 aiheutuvat kustannukset | Toimenpiteen kustannukset: noin 373 milj. euroa (ks. yksityiskohtaiset laskemat alla) | Kumuloitunut saldo markkinointivuoden 2007/2008 lopussa: 2 740 – 373 = 2 367 milj. euroa | 4 – Yritysten osuuden takautuvasta korotuksesta vuosina 1 ja 2 aiheutuvat kustannukset | Toimenpiteen kustannukset: noin 22 milj. euroa (ks. yksityiskohtaiset laskelmat alla) | Kumuloitunut saldo markkinointivuoden 2007/2008 lopussa: 2 367 – 22 = 2 345 milj. euroa | Takautuvien maksujen määrä (sokerijuurikkaan viljelijöiden + yritysten osuudet): | 291 milj. euroa | Markkinointivuosi 2006/2007. Todennäköisesti talousarviovuoden 2008 aikana. | 104 milj. euroa | Markkinointivuosi 2007/2008. Vaikutus näkyy seuraavien kuukausien aikana: | kesäkuu 2008 (talousarvio 2008) 40 %: | 41 milj. euroa | marraskuu 2008 (talousarvio 2009) 60%: | 62 milj. euroa | 5 – Simulaatio rahaston tilanteesta, kun markkinointivuonna 2008/2009 kiintiöistä luopumisen kustannukset ovat 625 euroa/t, josta 10 % menee sokerijuurikkaan kasvattajille + sokerijuurikkaan kasvattajien lisä 237,5 euroa/t | Rahaston varat käytetään kokonaan ja luovutettujen kiintiöiden määrä vuonna 3 on noin 3,85 miljoonaan tonnia (jäljelle jäävä saldo: vain noin 54 milj. euroa) | Milj. euroa | Menot | Tulot | Saldo | Kumuloitunut saldo | Markkinointivuosi 2006/2007 | 1 649 | 2 145 | 496 | Markkinointivuosi 2007/2008 | 677 | 2 526 | 1 849 | 2 345 | Markkinointivuosi 2008/2009 | 3 730 | 1 439 | –2 291 | 54 | Markkinointivuosi 2009/2010 | ei maksua | 0 | 54 | Yhteensä | 6 056 | 6 110 | 54 | Yksityiskohtaiset laskelmat | Sokerijuurikkaan viljelijöille takautuvasti maksettavan tuen kustannukset | Sokerijuurikkaan viljelijöiden tuki 2008/2009 (a) | 62,5 | = 10%*625 euroa/t | Sokerijuurikkaan viljelijöiden lisä (b) | 237,5 | Sokerijuurikkaan viljelijät yhteensä (a) + (b) | 300 | => 2006/2007 rakenneuudistustuen %-osuus (730 euroa/t) | 41,10 | Tavoite: | 41,10% | 2006/2007 | Osuus | Ero tavoitteeseen nähden | Määrät (tonnia) | Takautuvan maksun kustannukset: eron prosenttiosuus x määrät x rakenneuudistustuki 2006/2007 | IR | 32,3** | 8,80 | 199 260 | 12 794 485 | SV | 12,5 | 28,60 | 42 562 | 8 884 818 | IT | 10 | 31,10 | 778 737,2 | 176 773 344 | ES - Linares | 10 | 31,10 | 75 325 | 17 098 775 | ES - Ciudad Real | 15 | 26,10 | 17 793,5 | 3 389 662 | PT | 10 | 31,10 | 35 218 | 2 798 070 | BE-NL inuliini * | 10 | 31,10 | 296 195,8 | 50 427 335 | FR inuliini * | 10 | 31,10 | 24 521 | 5 566 267 | Yhteensä | 277 732 755 | * Sokerijuurikkaan viljelijöiden ja koneurakoitsijoiden osuudesta ei ole saatavilla tietoja; valittu 10 % vähimmäismäärä | ** Ei vielä lopullinen | Tavoite: | 41,10% | 2007/2008 | Osuus | Ero tavoitteeseen nähden | Määrät (tonnia) | Takautuvan maksun kustannukset: eron prosenttiosuus x määrät x rakenneuudistustuki 2007/2008 | IT | 10 | 31,10 | 24 860,499 | 5 643 333 | PT | 28 | 13,10 | 19 500 | 1 864 200 | ES - Linares | 10 | 31,10 | 12 186,6 | 2 766 358 | ES - Ciudad Real | 15 | 26,10 | 4 492,2 | 855 764 | FI | 17 | 24,10 | 56 087 | 9 865 703 | HU | 27 | 14,10 | 108 093 | 11 122 770 | CZ | 29,3 | 11,80 | 102 472,793 | 8 823 932 | SK | 20 | 21,10 | 70 133 | 10 800 482 | EL | 17 | 24,10 | 158 800 | 20 949 690 | SL | 10 | 31,10 | 52 973 | 12 024 871 | LV | 20 | 21,10 | 66 505 | 10 241 770 | 10 %:n vähimmäismäärää ei sovelleta isoglukoosiin | Yhteensä | 94 958 874 | Molemmat markkinointivuodet yhteensä: | 372 691 629 | Yrityksille takautuvasti maksettavan tuen kustannukset | Yrityksen osuus markkinointivuonna 2008/2009 = 90%*625 = 562,5 euroa/t | Tavoite: 562,5 | 2006/2007 | Osuus | Määrä/t = osuus x rakenneuudistustuki 2006/2007 | Tavoite | Takautuvan maksun kustannukset = tavoitteen ja tosiasiallisesti saadun määrän välinen erotus x määrät | IR | 67,7 | 494,21 | 562,5 | 13 607 465 | SV | 87,5 | 638,75 | 562,5 | 0 | IT | 90 | 657 | 562,5 | 0 | ES - Linares | 90 | 657 | 562,5 | 0 | ES - Ciudad Real | 85 | 620,5 | 562,5 | 0 | PT | 90 | 229,95 | 196,875* | 0 | BE-NL inuliini | 90 | 492,75 | 421,875** | 0 | FR inuliini | 90 | 657 | 562,5 | 0 | Ei koske isoglukoosia | Yhteensä | 13 607 465 | * Ei tuotantovälineiden purkamista (asetuksen (EY) N:o 320/2006 3 artiklan 5 kohdan c alakohta) ** Tuotantovälineiden osittainen purkaminen (asetuksen (EY) N:o 320/2006 3 artiklan 5 kohdan b alakohta) | 2007/2008 | Osuus | Määrä/t = osuus x rakenneuudistustuki 2007/2008 | Tavoite | Takautuvan maksun kustannukset = tavoitteen ja tosiasiallisesti saadun määrän välinen erotus x määrät | IT | 90 | 657 | 562,5 | 0,00 | PT | 72 | 525,6 | 562,5 | 719 550,00 | ES - Linares | 90 | 657 | 562,5 | 0,00 | ES - Ciudad Real | 85 | 620,5 | 562,5 | 0,00 | FI | 83 | 605,9 | 562,5 | 0,00 | HU | 73 | 532,9 | 562,5 | 3 199 552,80 | CZ | 70,7 | 516,11 | 562,5 | 4 753 712,87 | SK | 80 | 584 | 562,5 | 0,00 | EL | 83 | 454,425 | 421,875 ** | 0,00 | SL | 90 | 657 | 562,5 | 0,00 | LV | 80 | 584 | 562,5 | 0,00 | Ei koske isoglukoosia | Yhteensä | 8 672 816 | ** Tuotantovälineiden osittainen purkaminen (asetuksen (EY) N:o 320/2006 3 artiklan 5 kohdan b alakohta) | Molemmat markkinointivuodet yhteensä: | 22 280 281 | Markkinointivuosi 2006/2007 yhteensä (sokerijuurikkaan viljelijät + yritykset): | 291 340 221€ | Markkinointivuosi 2007/2008 yhteensä (sokerijuurikkaan viljelijät + yritykset): | 103 631 689€ | Markkinointivuotta 2008/2009 koskeva simulaatio Menot | Tulot | Hypoteettiset luovutetut kiintiöt 2008/2009 – tonnia | 3 850 000 | Sokerikiintiöt markkinointivuoden 2007/2008 lopussa (a): | 16 108 940,8 | Rakenneuudistustuki – yrityksen osuus – milj. euroa (a) | 2 101 | Hypoteettiset luovutetut kiintiöt (b) | 3 850 000 | Rakenneuudistustuki – sokerijuurikkaan viljelijän osuus – milj. euroa (b) | 1 120 | Väliaikainen rakenneuudistusmaksu (c) | 113,3 euroa/t | Monipuolistamistuki – milj. euroa (c) | 361 | Sokeritulot – milj. euroa (d) = (a–b)*c | 1 389 | Monipuolistamisen lisätuki – milj. euroa (d) | 148 | Isoglukoosikiintiöt markkinointivuoden 2007/2008 lopussa (e) | 880 092,8 | Väliaikainen rakenneuudistusmaksu (f) | 56,65 euroa/t | Isoglukoositulot – milj. euroa (g) = (e)*(f) | 50 | YHTEENSÄ: (a) + (b) + (c) + (d) | 3 730 | 2008/2009 tulot yhteensä: (d)+(g) | 1 439 | [pic][pic][pic] [1] Jäsenvaltioiden mahdollisuutta alentaa viljelijöiden suostumuksella yrityksen kiintiötä enintään 25 prosentilla ja luopua tästä kiintiöstä rakenneuudistusrahaston tuella on analysoitu. [2] EUVL L 58, 28.2.2006, s. 48. [3] EUVL L 58, 28.2.2006, s. 1. [4] EUVL C …, …, s. …. [5] EUVL L 58, 28.2.2006, s. 42, [6] EUVL L 58, 28.2.2006, s. 1, asetus sellaisena kuin se on viimeksi muutettuna asetuksella (EY) N:o ..../2007 (EUVL L ...,…., s. …). [7] EUVL C …, …, s. …. [8] EUVL L 58, 28.2.2006, s. 1. Asetus sellaisena kuin se on viimeksi muutettuna komission asetuksella (EY) N:o 247/2007 (EUVL L 69, 9.3.2007, s. 3). [9] EUVL L 58, 28.2.2006, s. 42. Asetus sellaisena kuin se on muutettuna asetuksella (EY) N:o .../2007 (EUVL L ...). [10] EUVL L 78, 17.03.2007, s. 20.